|  |  |  |  |  |  |
| --- | --- | --- | --- | --- | --- |
| **Разяснение № 6 на въпроси от 68 до 72** | | | | | |
| **№** | **Дата на получаване на въпрос** | **Въпрос** | | **Отговор от МТИТС** | |
| **68** | **03.02.2021 г.** | | Фактурите за гориво, с които разполагаме за периода 01.02.2020-31.12.2020, са бледи и изтрити с времето. В тази връзка допуска ли се отчитането на тези фактури, с приложен опис на фактурите, взет от доставчика? | | Съгласно т. 14.1. „Условия за допустимост на разходите“ от Условията за кандидатстване и Условията за изпълнение по схемата, за всички разходи, финансирани по схемата следва: т. 4 - За разходите да е налична адекватна одитна следа, включително да са спазени изискванията за съхраняване на документите по чл. 140 от Регламент (ЕС) № 1303/2013.  т. 7 - Да могат да се установят и проверят, да бъдат подкрепени от оригинални разходооправдателни документи.  Въз основа на гореизложеното разходите, попадащи в изложената хипотеза не отговарят на условията и не са допустими за финансиране по схемата. | |
| **69** | **03.02.2021 г.** | | Допустим разход ли са услугите за обществен превоз на пътници по допълнителна градска автобусна линия, на основание сключен договор със Столична община, в изпълнение на възлагателно писмо и решение на областния управител на Област София, на основание чл.5, параграф 5 от регламент (EО) № 1370/2007? | | виж **в.21** | |
| **70** | **05.02.2021 г.** | | При отчитане на разходи за гориво, трябва ли да бъдат прилагани и пътни листа? | | За да бъдат признати за допустими по схемата разходите за гориво не е необходимо към разходооправдателните документи да бъдат прилагани пътни листове. | |
| **71** | **05.02.2021 г.** | | Във връзка с предишен отговор на въпрос свързан с предоставяне на финален отчет в случай на приключили всички дейности по проекта, преди изтичане срока на ДБФП, моля за разяснение, дали Бенефициента трябва да уведоми УО, че дейностите на проекта са приключили и, че ще бъде представен финален отчет или предоставянето на финален отчет се счита за приключване на проекта? | | Представянето от бенефициента на окончателен отчет в ИСУН 2020 се счита за приключване на дейностите по проекта. Не е необходимо допълнително уведомяване на МТИТС. | |
| **72** | **11.02.2021 г.** | | Представител съм на бенефициент по процедура **BG16RFOP002-2.091 „Подкрепа за МСП, извършващи автобусни превози, за преодоляване на икономическите последствия от пандемията COVID-19“** и бих искала да задам следния въпрос, който възникна при прочит на публикуваните въпроси и отговори, както и в хода на подготовка на необходимите за отчета документи.  Специално в нашия отчет, а предполагам, че и в отчетите на други колеги, има десетки хиляди фактури за гориво за периода 01.02.2020 - 21.10.2020 г., които трябва да се сканират и приложат в ИСУН. Още при одобрението на нашия проект, стартирахме с процеса на сканиране на фактурите с прикрепени към тях касови бележки.  Виждайки приложените към ръководството въпроси и отговори, става ясно, че на всяка фактура трябва да е изписан текст с химикал "Фактура №.../ дата се финансира по процедура № ...".  Имайки предвид огромния брой на фактурите, бих искала да задам въпрос към вас, дали ще приемете за допустим следния подход: Изготвяне на декларация от бенефициента, в която да декларира, че приложените към отчета разходооправдателни документи се финансират по процедура №  BG16RFOP002-2.091.  Тази практика се допуска от други процедури, като процедурата за микро и малки предприятия, средни предприятия и туроператори и турагенти за преодоляване на икономическите последици от COVID. | | В отговора на въпрос № 10 е посочен възможен подход, който не е задължително да бъде прилаган от всички бенефициенти.  За всеки разходооправдателен документ, бенефициентите следва да декларират/потвърдят в писмен вид към съответния документ (чрез заверка върху документа), че разходът е в изпълнение на процедура BG16RFOP002-2.091.  Всеки бенефициент може сам да избере начинът, по който да изпълни Условията за допустимост на разходите по процедурата с цел осигуряване на адекватна одитна следа, включително да са спазени изискванията за съхраняване на документите по чл. 140 от Регламент (ЕС) № 1303/2013. | |